-
- Hwɛ! Akoa A Yehowa Agye No Atom - Ɔwɛn-Aban—2009
-
4 Bere a na Yesu yɛ akokoaa no, honhom kronkron kaa onipa trenee bi a wɔfrɛ no Simeon ma ɔkae sɛ “abofra kumaa Yesu” bɛba abɛyɛ ‘kanea a wɔnam no so beyi nea ɛkata amanaman no so’ sɛnea wɔkaa ho asɛm siei wɔ Yesaia 42:6 ne 49:6 no. (Luka 2:25-32) Bio nso, wɔkaa animguase a Yesu faa mu wɔ anadwo a na wɔredi n’asɛm no ho asɛm siei wɔ nkɔmhyɛ a ɛwɔ Yesaia 50:6-9 no mu. (Mat. 26:67; Luka 22:63) Wɔ Pentekoste afe 33 Y.B. mu akyi no, ɔsomafo Petro kaa no pefee sɛ Yesu ne Yehowa ‘Akoa’ no. (Yes. 52:13; 53:11; monkenkan Asomafo Nnwuma 3:13, 26.) Dɛn na yebetumi asua afi nkɔmhyɛ ahorow a ɛfa Mesia no ho no mu?
-
-
- Hwɛ! Akoa A Yehowa Agye No Atom - Ɔwɛn-Aban—2009
-
“Kanea” ne “Apam”
11. Ɔkwan bɛn so na na Yesu yɛ ‘kanea ma aman’ no wɔ afeha a edi kan no mu, na ɔkwan bɛn so na ɔda so ara yɛ kanea de besi nnɛ?
11 Bere a Yesu rema Yesaia 42:6 anya mmamu no, ɔdaa ne ho adi sɛ ɔno ne ‘kanea ma aman’ no. Bere a na ɔreyɛ ne som adwuma wɔ asase so no, Yudafo no titiriw na ɔma wonyaa honhom fam kanea anaa hann. (Mat. 15:24; Aso. 3:26) Nanso, Yesu kae sɛ: “Mene wiase hann.” (Yoh. 8:12) Ɛnyɛ honhom fam hann nko na ɔmaa Yudafo ne amanaman no nyae, na mmom ɔde ne desani nkwa a ɛyɛ pɛ no nso mae sɛ agyede maa nnipa nyinaa. (Mat. 20:28) Wɔ Yesu wusɔre akyi no, ɔmaa n’asuafo no adwuma sɛ wonni ne ho adanse ‘nkɔ asase ano nohoa.’ (Aso. 1:8) Bere a Paulo ne Barnaba reyɛ wɔn som adwuma no, wɔfaa asɛm a ɛne ‘kanea ma aman’ no kaa asɛm, na wɔkyerɛkyerɛɛ mu sɛ ɛfa asɛnka adwuma a na wɔreyɛ wɔ wɔn a wɔnyɛ Yudafo mu no ho. (Aso. 13:46-48; fa toto Yesaia 49:6 ho.) Yesu nuanom a wɔasra wɔn no ne wɔn ahokafo no da so ara retrɛw honhom fam hann no mu, na wɔreboa nkurɔfo ma wɔanya Yesu a ɔno ne ‘kanea ma aman’ no mu gyidi.
12. Ɔkwan bɛn so na Yehowa de n’Akoa no ama sɛ “apam ama nnipa”?
12 Wɔ saa nkɔmhyɛ no ara mu no, Yehowa ka kyerɛɛ n’Akoa a wapaw no no sɛ: “Mɛbɔ wo ho ban na mede wo ayɛ apam ama nnipa.” (Yes. 42:6) Satan bɔɔ mmɔden bere nyinaa sɛ ɔbɛsɛe Yesu sɛnea ɛbɛyɛ a ɔremma onwie ne som adwuma no wɔ asase so, nanso Yehowa bɔɔ Yesu ho ban kosii bere a na wɔahyɛ sɛ obewu no. (Mat. 2:13; Yoh. 7:30) Ɛno akyi no, Yehowa nyanee Yesu, na ɔde no mae sɛ “apam” anaa bɔhyɛ maa nnipa a wɔwɔ asase so. Saa bɔhyɛ a anibere wom no maa yɛn awerɛhyem sɛ Onyankopɔn Akoa a ɔyɛ ɔnokwafo no bɛkɔ so ayɛ “kanea ama aman,” na obegye wɔn a wɔwɔ honhom fam sum mu no.—Monkenkan Yesaia 49:8, 9.*
-
unk twi_Latn unk twi_Latn unk unk twi_Latn unk twi_Latn twi_Latn twi_Latn twi_Latn twi_Latn unk